b"\n_START_ARTICLE_\nSamantha Eggar\n_START_SECTION_\nBiografia\n_START_PARAGRAPH_\nEl seu pare Ralph A. J. Eggar va ser caporal de l'ex\xc3\xa8rcit brit\xc3\xa0nic i la seva mare Muriel era d'ascend\xc3\xa8ncia holandeso-portuguesa. Es va casar  amb Tom Stern el 1964 i es va divorciar el 1971. \xc3\x89s mare de l'actriu Jenna Stern i del productor de Nicolas Stern._NEWLINE_Eggar va comen\xc3\xa7ar la seva carrera d'interpretaci\xc3\xb3 al teatre, treballant en companyies dedicades a obres de Shakespeare. El 1962, mentre actuava a Somni d'una nit d'estiu, la va veure un productor de cinema que la va contractar per a la seva primera pel\xc2\xb7l\xc3\xadcula, ambientada al m\xc3\xb3n dels estudiants. A continuaci\xc3\xb3 va realitzar unes altres tres pel\xc2\xb7l\xc3\xadcules, fins que el 1965 va adquirir fama internacional amb El col\xc2\xb7leccionista, coprotagonitzada per Terence Stamp. En aquesta pel\xc2\xb7l\xc3\xadcula Eggar interpreta una jove que \xc3\xa9s segrestada per un home trastornat, tamb\xc3\xa9 jove, que espera que ella s'enamori d'ell. Per la seva actuaci\xc3\xb3 va guanyar el premi a la millor actriu en el Festival de Cannes i va ser nominada a l\xe2\x80\x99Oscar._NEWLINE_Fins al 1971, Eggar va fer altres pel\xc2\xb7l\xc3\xadcules amb les quals va tenir \xc3\xa8xit, especialment al m\xc3\xb3n anglosax\xc3\xb3, i en les quals compartia el cartell amb actors de la talla de Richard Harris, Rex Harrison i Sean Connery. Tanmateix, a partir de llavors les pel\xc2\xb7l\xc3\xadcules en qu\xc3\xa8 va intervenir van ser mediocres i van passar desapercebudes. Va tenir m\xc3\xa9s fortuna a la televisi\xc3\xb3, medi en el qual ha treballat de forma continuada fins a l'actualitat, tant en pel\xc2\xb7l\xc3\xadcules com en s\xc3\xa8ries. En aquest mitj\xc3\xa0 va tenir com a companys de repartiment a actors tan famosos com Yul Brynner, amb el qual va fer la s\xc3\xa8rie El rei i jo, o a Audrey Hepburn. Una altra de les seves activitats art\xc3\xadstiques en la qual ha aconseguit \xc3\xa8xits ha estat posar la seva veu a personatges de pel\xc2\xb7l\xc3\xadcules d'animaci\xc3\xb3, com  La llegenda del pr\xc3\xadncep valent. Tamb\xc3\xa9 ha continuat apareixent espor\xc3\xa0dicament en obres teatrals._NEWLINE_Eggar va estar casada entre 1964 i 1971, any en qu\xc3\xa8 es va divorciar de l'actor Tom Stern. T\xc3\xa9 dos fills, el productor Nicolas Stern i l'actriu Jenna Stern."